VAIO-brugervejledning SVE1411/SVE1511/SVE1711-serien

Reference

# Brug af pegefeltet

Du kan flytte markøren på computerskærmen ved at bevæge fingeren over pegefeltet.
Når markøren peger på det ønskede element eller objekt, kan du trykke på venstre eller højre tastzone for at udføre en række forskellige kommandoer eller åbne menuer.

1. Venstre tastzone

1. Højre tastzone

Tip!

- Pegefeltets form varierer, afhængigt af hvilken model du har købt.

### Klikke

Peg med markøren på det ønskede element eller objekt, og tryk på den venstre tastzone én gang.
Du kan også trykke på pegefeltet én gang.

### Dobbeltklikke

Peg med markøren på det ønskede element eller objekt, og tryk hurtigt på den venstre tastzone to gange.
Du kan også trykke hurtigt to gange på pegefeltet.

### Højreklikke

Peg med markøren på det ønskede element eller objekt, og tryk på den højre tastzone én gang.
Du kan få vist forskellige genvejsmenuer, alt efter hvor markøren er placeret.

### Trække

Peg med markøren på det ønskede element eller objekt, tryk én gang på venstre tastzone, og træk fingeren over pegefeltet, mens du holder zonen nede.
Du kan også trykke hurtigt to gange på pegefeltet og trække fingeren på det andet tryk.

### Trække og slippe

Træk et ikon, f.eks. en fil, en mappe, et vindue eller et softwareikon, og slip den venstre tastzone.
Du kan også trykke hurtigt to gange på ikonet og trække fingeren i den ønskede retning på det andet tryk. Løft fingeren, når objektet er på den ønskede placering.

### Rulle

Lad to fingre glide op og ned på pegefeltet for at rulle lodret i det aktive vindue.
Lad to fingre glide fra side til side på pegefeltet for at rulle vandret i det aktive vindue.

### Sådan går du tilbage eller frem uden at bevæge markøren

I software, der understøtter tilbage/frem-funktionen, f.eks. en internetbrowser, skal du placere tre fingre på pegefeltet og lad dem glide fra side til side for at udføre tilbage/frem-handlingen uden at bevæge markøren.

### Sådan kan du zoome ind eller ud

I nogle programmer, f.eks. en fotofremviser, kan du zoome ved at føre to fingre sammen eller fra hinanden. Før fingrene fra hinanden for at zoome ind, og knib dem sammen for at zoome ud.

### Sådan roterer du et billede

I nogle programmer, f.eks. en fotofremviser, kan du rotere et billede ved at lade to fingre glide i en cirkel på pegefeltet.
Glid fingrene mod uret for at rotere til venstre, og glid med uret for at rotere til højre.
Bemærk!

- Multiberøringsfunktionen (rulle, tilbage/frem, zoome ind/zoome ud, rotere) fungerer muligvis ikke. Det afhænger af den anvendte software eller indstillingerne for pegefeltet.

Tip!

- Du kan få flere oplysninger om, hvordan du bruger pegefeltet, ved at klikke på (Start), Alle programmer og VAIO Control Center og følge instruktionsvideoen på VAIO Control Center.

Relaterede emner
Aktivering/deaktivering af pegefeltet
Deaktivering af pegefeltets trykkefunktion
Aktivering/deaktivering af multiberøringsfunktionen