VAIO-brugervejledning SVE1411/SVE1511/SVE1711-serien

Opgave

# Brug af slumretilstand

I slumretilstand deaktiveres alle unødvendige enheder på VAIO-computeren. Visse enheder forbliver dog aktiveret, så computerens tilstand bevares, herunder de data, du arbejder på. Slumretilstand kan med fordel bruges, f.eks. når du tager en kort pause.
Med standardindstillingen for slumretilstand aktiveres Rapid Wake, og computerens tilstand gemmes på den indbyggede lagerenhed.

## Sådan aktiverer du slumretilstand

1. Klik på (Start), (pil) ud for knappen Luk computeren og derefter på Slumre.

Strømindikatoren slukkes, når VAIO-computeren skifter til slumretilstand.
Tip!

- Din VAIO-computer skifter som standard automatisk til slumretilstand efter ca. 30 minutter uden aktivitet, når computeren er sluttet til stikkontakten.

- De handlinger, der er angivet nedenfor, sætter også VAIO-computeren i slumretilstand.

- Tryk på tasten (tænd/sluk) (med standardindstillingen).
  Bemærk, at VAIO-computeren slukkes automatisk, hvis du holder tasten (tænd/sluk) nede i mere end fire sekunder. Hvis det sker, slettes alle data, der ikke er gemt.

- Slå LCD-skærmen ned, og lad være at bruge computeren i et par sekunder.

## Sådan vender du tilbage til normal tilstand

1. Tryk på tasten (tænd/sluk).

Bemærk!

- VAIO-computeren skifter som standard automatisk til dvaletilstand, når batteriet er ved at løbe tør for strøm. Der kan imidlertid være tilfælde, hvor computeren ikke kan skifte til dvaletilstand, fordi Windows ikke tillader, at de igangværende opgaver afbrydes. Det afhænger af de aktive programmer og de tilsluttede enheder, om dvaletilstanden kan aktiveres. Hvis computeren ikke kan skifte til dvaletilstand, og batteriet løber tør for strøm, slukkes computeren, og du mister de data, der ikke er gemt.
  Når computeren kører på batteristrøm, skal du huske at gemme dine data ofte.

- Inden du flytter din VAIO-computer, skal du sikre dig, at strømindikatoren er slukket, så den aktive harddisk ikke udsættes for stød eller vibrationer.

Tip!

- Bemærk, at VAIO-computeren slukkes automatisk, hvis du holder tasten (tænd/sluk) nede i mere end fire sekunder. Hvis det sker, slettes alle data, der ikke er gemt.

- Du kan aktivere normal tilstand, når VAIO-computeren er i slumretilstand, ved at slå LCD-skærmen op. Hvis du vil ændre den handling, der udføres, når skærmen åbnes, skal du ændre indstillingerne i Lid Action Settings under Power Management på VAIO Control Center.

Relaterede emner
Om brugen af strømkilden
Om slumretilstand
Forlængelse af batteriets levetid
Ændring af indstillingerne for Rapid Wake (i slumretilstand)