VAIO-brugervejledning SVE1411/SVE1511/SVE1711-serien

Ofte stillede spørgsmål

#### Hvad skal jeg gøre, hvis jeg ikke kan afspille en disk, eller hvis billeder springes over, og/eller der er lydafbrydelser under afspilningen?

- Luk alle andre programmer end afspilningsprogrammet.

- Prøv at bruge et andet afspilningsprogram, f.eks. et program til dvd-afspilning.

- Vælg skrivebordstemaet Windows 7 Basic fra Kontrolpanel, hvis du anvender Aero-temaer som skrivebordstema.

- Hvis du vil afspille en dvd med CPRM (Content Protection for Recordable Media), skal du installere en CPRM-pakke til afspilningsprogrammet på din VAIO-computer.

- Hvis du vil kunne afspille copyrightbeskyttede Blu-ray Disc-medier uden afbrydelser, skal du opdatere AACS-nøglen.
  Følg vejledningen i den meddelelse om opdatering af AACS-nøglen, som vises på computerskærmen. Du kan opdatere den via internettet.

- Fjern de afspilnings- eller skriveprogrammer, der er installeret på VAIO-computeren efter købet.
  Du kan få hjælp til at fjerne software i Hjælp-filen til softwaren eller i Windows Hjælp og support.