VAIO-brugervejledning SVE1411/SVE1511/SVE1711-serien

Ofte stillede spørgsmål

#### Hvad skal jeg gøre, hvis min VAIO-computer ikke kan forbindes til et adgangspunkt (eller internettet)?

- Se Hvad skal jeg gøre, hvis jeg ikke kan bruge den trådløse LAN-funktion?. [Detaljer]

- Sørg for, at adgangspunktet er tændt.

- Kontroller indstillingerne for adgangspunktet.
  Når du anvender de indstillinger, der er nævnt nedenfor, kan din VAIO-computer muligvis ikke oprette forbindelse til adgangspunktet, eller forbindelsen kan blive ustabil.

- Når adgangspunktet er indstillet til at afvise kommunikation med en enhed, hvor SSID'et er sat til "ANY", og SSID'et for din VAIO-computer eller adgangspunktet er sat til "ANY".

- Når adgangspunktet er i skjult tilstand.
  Du kan få flere oplysninger i den brugervejledning, der fulgte med adgangspunktet, eller ved at kontakte udbyderen af trådløse LAN-netværkstjenester.

- Kontroller, at VAIO-computeren og adgangspunktet er forbundet. [Detaljer]

- Forbindelsen kan blive påvirket af afstanden mellem enhederne, forhindringer, enhedernes konfiguration, radiobølgernes styrke, interferens, vægmaterialer, den anvendte software osv.
  Flyt computeren væk fra eventuelle forhindringer eller tættere på det adgangspunkt, du anvender.

- Kontroller, at adgangspunktet vises i vinduet Der er oprettet forbindelse til.
  Klik på (Start), Kontrolpanel, Netværk og internet, Netværks- og delingscenter og Opret forbindelse til et netværk. Kontroller derefter, at adgangspunktet vises i vinduet Der er oprettet forbindelse til.

- Kontroller, at sikkerhedsnøglen er korrekt.
  Sikkerhedsnøglen vises af sikkerhedshensyn som "•". Angiv den en gang til. [Detaljer]

- Sørg for, at indstillingerne for den trådløse LAN-funktion på VAIO-computeren svarer til indstillingerne på adgangspunktet. [Detaljer]

- Sørg for, at din VAIO-computer er konfigureret korrekt til internetadgang.
  Hvis din antivirussoftware eller firewallfunktionen i Windows begrænser internetadgangen, kan VAIO-computeren muligvis ikke oprette forbindelse til internettet. Kontroller indstillingerne.

- Sørg for, at der er valgt Maksimal ydeevne for Indstillinger for trådløst netværkskort i vinduet Strømstyring.
  Klik på (Start), Kontrolpanel, System og sikkerhed og Strømstyring. Klik på Skift indstillinger for plan for den aktuelle strømstyringsplan, og klik på Skift avancerede strømstyringsindstillinger. Vælg fanen Avancerede indstillinger, og dobbeltklik på Indstillinger for trådløst netværkskort og Strømbesparelsestilstand. Vælg derefter Maksimal ydeevne.